**Moduuli B, Kaivannon teko 3D –laitteiston avustamana**

Tehtävässä kilpailijalle on varattu kaivinkone Novatronin 3D -varustuksella. Ohjelmistona on Landnova X (uusin versio). Kilpailija perehdytetään aluksi tehtävässä käytettävään koneeseen. Käytettävissä on kolme eri kauhaa; luiskakauha, kuokkakauha ja kaapelikauha.

Tehtävän suorittamiseen on varattu aikaa 1,5 tuntia, koska viimeinen 30 minuuttia on varattu tuomareiden suorittamaan arviointiin.

Koneelle ei tehdä ajoonlähtötarkastusta. Kilpailijan tehtävänä on laittaa koneohjausjärjestelmän työskentelykuntoon. Siihen sisältyy kauhan kalibrointi (kalibrointi tapahtuu kuokkakauhalla), kalibroidun kauhan tarkastus 2D –tilassa, 3D –tilaan siirtyminen, projektin valinta, työmaan korkeus- ja koordinaattijärjestelmän valinta, kauhan tarkistus osoitetulla tarkistuspisteellä sekä pintamallin valinta. Järjestelmään on ladattu projekti, jonka pintamallin mukaan kaivuutyö suoritetaan. Kaivumassoille osoitetaan paikka, mihin ne sijoitetaan. Tehtävässä olevan muodon kaivamiseen sisältyy luiskien muotoilu.

Luiskia ei tarkemitata, vaan ne arvioidaan silmämääräisesti.

Tehtävässä arvioidaan 3D -järjestelmän työskentelykuntoon laittamista, kaivutyön tarkkuutta malliin verrattuna sekä lopputuloksen ulkonäköä.